

ที่ มท 0805.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กุมภาพันธ์ 2564

เรื่อง โครงการฝึกอบรมเพื่อเพิ่มประสิทธิภาพการปฏิบัติงานตรวจสอบของเจ้าหน้าที่ตรวจสอบภายใน องค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. รายละเอียดโครงการฝึกอบรม จำนวน 1 ชุด

2. ตารางการอบรม จำนวน 1 ฉบับ

3. บัญชีกลุ่มเป้าหมายผู้เข้ารับการอบรม จำนวน 1 ชุด

4. แบบตอบรับการเข้าร่วมอบรม จำนวน 1 ฉบับ

ด้วยกรมส่งเสริมการปกครองท้องถิ่น ได้จัดทำโครงการฝึกอบรมเพื่อเพิ่มประสิทธิภาพ การปฏิบัติงานตรวจสอบของเจ้าหน้าที่ตรวจสอบภายในองค์กรปกครองส่วนท้องถิ่น ให้กับผู้ดำรงตำแหน่งนักวิชาการตรวจสอบภายในขององค์กรปกครองส่วนท้องถิ่น โดยมีวัตถุประสงค์เพื่อให้ผู้เข้ารับการอบรม ได้เพิ่มพูนความรู้ ความเข้าใจ และทักษะ สามารถปฏิบัติงานเป็นไปตามมาตรฐานและหลักเกณฑ์ ที่กระทรวงการคลังกำหนด และมีผลการปฏิบัติงานที่น่าเชื่อถือและมีคุณภาพเป็นที่ยอมรับจากทุกฝ่ายที่เกี่ยวข้อง

กรมส่งเสริมการปกครองท้องถิ่น พิจารณาแล้วเพื่อให้การดำเนินการเป็นไปตามวัตถุประสงค์ จึงขอความร่วมมือจังหวัดให้แจ้งองค์กรปกครองส่วนท้องถิ่นส่งนักวิชาการตรวจสอบภายในซึ่งเป็นกลุ่มเป้าหมายตามสิ่งที่ส่งมาด้วย 3 เข้ารับการอบรมตามโครงการดังกล่าว โดยให้ส่งแบบตอบรับการเข้าร่วมอบรมให้กรมส่งเสริมการปกครองท้องถิ่น ภายในวันที่ 16 กุมภาพันธ์ 2564 ทางไปรษณีย์อิเล็กทรอนิกส์ [dla.lasdgroup@gmail.com](mailto:dla.lasdgroup@gmail.com) หรือ Group Line “ฝึกอบรมตรวจสอบภายใน สถ. 2564” รายละเอียด ตามสิ่งที่ส่งมาด้วย 4 ทั้งนี้ กรมส่งเสริมการปกครองท้องถิ่นจะเป็นผู้รับผิดชอบค่าอาหาร ค่าอาหารว่าง และเครื่องดื่ม และค่าที่พักในระหว่างการอบรม สำหรับค่าพาหนะ และค่าใช้จ่ายอื่นในระหว่างการเดินทาง ให้เบิกจ่ายจากต้นสังกัด

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองตรวจสอบระบบการเงินบัญชีท้องถิ่น

กลุ่มงานพัฒนาระบบการตรวจสอบ

โทร. ๐-๒๒๔๑-๙๐๒๖ โทรสาร 0-2241-5646

ผู้ประสานงาน : นางอารียานันท์ วัฒกีหัตถกรรม โทร. 06-4146-5561